**Националниот парк Јазмунд** (германски: *Nationalpark Jasmund*) е природен резерват на полуостровот Јазмунд, во североисточниот дел на островот Риген, во сојузната покраина Мекленбург-Западна Померанија, Германија. Тој е познат по најголемите кредести карпи во Германија, т.н. Кенигсштул (*Königsstuhl*; „кралски стол"). Овие карпи се високи до 161 метар над Балтичкото Море. Недопрените букови шуми над и зад карпите се исто така дел од националниот парк.

Протегајќи се на 30 км², ова е најмалиот национален парк на Германија. Паркот бил основан во 1990 од последната влада на Источна Германија, пред повторното обединување на Германија.

На 25 јуни 2011, буковите шуми во националниот парк биле додадени на списокот на УНЕСКО за светско природно наследство, како дел од направеното проширување на буковите шуми во Карпатите и древните букови шуми во Германија.

Кредести карпи
--------------

Кредестите карпи се соочуваат со постојана ерозија. Со секоја бура, делови од карпите отпаѓаат, вклучувајќи камења и фосили на сунѓери, остриги и морски ежови.

Најизвонреден дел од карпите е 118 метри високиот Кенигсштул (*Königsstuhl*; „кралски стол"). Еден од најсликовитите делови и најпознат по кредестиот надворешен слој, Висовер Клинкен (*Wissower Klinken*), паднал во Балтичкото Море на 24 февруари 2005 во лизгање на земјиштето предизвикано од пролетното топење.

Флора и фауна
-------------

Поради специјалните геолошки одлики на Националниот парк Јазмунд, тој е дом на многу ретки растенија и животни.

Постојат многу мали езерца-мочуришта во шумите зад карпите. Во шумите Штубниц постојат бројни неисушени дупки и јами исполнети со вода, многу од нив настанати од леденото доба. Ова е место на многу растенија, како црна јасика, диво јаболко, тиса и видови на орхидеи.

Орнитологистите може да најдат разновидни птици, дел од нив се белоопашест орел, рибарче, градска ластовичка и сив сокол.

Посетители
----------

Од неговото основање во 1990, Националниот парк Јазмунд привлекува стотици илјади посетители годишно. Затоа, една од основните задачи на властите на националниот парк е да управува со овој наплив на посетители со цел да обезбеди туристите да не го нарушат и попречат животот на животните, во истовремено обезбедувајќи им на посетителите да ја видат и почувствуваат природата во областа. Во март 2004 бил отворен центарот за посетители, наречен Кенигсштул.

Галерија
--------

* Кенигсштул (кралски стол)*Кенигсштул* (кралски стол)
* Кенигсштул погледнат од југКенигсштул погледнат од југ
* Викториин поглед (Victoria-Sicht) и Кенигсштул од гореВикториин поглед (*Victoria-Sicht*) и Кенигсштул од горе
* Викториин поглед и Кенигсштул од Балтичкото МореВикториин поглед и Кенигсштул од Балтичкото Море
* Поглед надолу на белите карпиПоглед надолу на белите карпи
* Кредестите карпиКредестите карпи
* Штубенкамер (Stubbenkammer)Штубенкамер (*Stubbenkammer*)
* Висовер Клинкен (Wissower Klinken) (април 2004)Висовер Клинкен (*Wissower Klinken*)  
 (април 2004)
* Висовер Клинкен(август 2005)Висовер Клинкен  
(август 2005)
* Викториин погледВикториин поглед
* Езеро/мочуриштеЕзеро/мочуриште
* Центар на националниот парк КенигсштулЦентар на националниот парк Кенигсштул

Надворешни врски
----------------

|  |  |
| --- | --- |
| Ризница | „Национален парк Јазмунд" на Ризницата ? |

* Слики од Националниот парк Јазмунд и информации за карпите Архивирано на 23 октомври 2012 г. (англиски)
* Официјална страница (германски)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Национални паркови на Германија |
| --- |
|  |
| Северна Германија | 
* Ваденско Море - Долна Саксонија
* Ваденско Море - Хамбург
* Ваденско Море - Шлезвиг-Холштајн
* Западнопомерански лагуни
* Јазмунд
* Мириц

 | Знаме на Германија |
|  |
| Средна Германија | 
* Ајфел
* Долна долина на Одра
* Келервалд-Едерзе
* Саксонска Швајцарија
* Хајних
* Харц

 |
|  |
| Јужна Германија | 
* Баварска Шума
* Берхтесгаден

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 245865904
* GND: 7520881-7

 |

 |